Všeobecne záväzné nariadenie Obce Veľká Franková č. 1/2018

o určení miesta a času zápisu detí do 1. ročníka základnej školy v zriaďovateľskej pôsobnosti obce Veľká Franková

Obecné zastupiteľstvo vo Veľkej Frankovej v zmysle § 6 ods. 1 zákona č. 369/1990 Zb. o obecnom zriadení v znení neskorších zmien a doplnkov a v súlade s ustanoveniami § 20 zákona NR SR č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov

sa uznieslo na vydaní tohto

všeobecne záväzného nariadenia Obce Veľká Franková

**§ 1**

**Predmet úpravy**

Obec Veľká Franková ako zriaďovateľ školy týmto všeobecne záväzným nariadením (ďalej len „VZN“) určuje miesto a čas zápisu dieťaťa na plnenie povinnej školskej dochádzky.

**§ 2**

**Plnenie povinnej školskej dochádzky**

Povinná školská dochádzka sa plní v základných školách, stredných školách a v školách pre žiakov so špeciálnymi výchovno-vzdelávacími potrebami.

Zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole (ďalej len „ZŠ“).

Zápis sa musí uskutočniť v termíne od 1. apríla do 30. apríla, ktorý predchádza začiatku školského roka, v ktorom má dieťa začať plniť povinnú školskú dochádzku.

**§ 3**

**Určenie miesta a času zápisu**

Obec Veľká Franková určuje pre ZŠ vo svojej zriaďovateľskej pôsobnosti miesto a čas zápisu na plnenie povinnej školskej dochádzky nasledovne:

Zápis do 1. ročníka ZŠ sa uskutoční v priestoroch ZŠ dňa 16**. apríla 2018 v čase od 8.00 do 15.00 hod**.

Zákonný zástupca dieťaťa môže zapísať dieťa do 1. ročníka iba na jednu školu.

Zákonný zástupca dieťaťa je povinný predložiť pri zápise osobné údaje:

a) meno a priezvisko, dátum narodenia, rodné číslo, miesto narodenia, národnosť, štátne občianstvo a trvalé bydlisko dieťaťa,

b) meno a priezvisko, adresu zamestnávateľa a trvalé bydlisko zákonných zástupcov.

**§ 4**

**Záverečné ustanovenie**

Obecné zastupiteľstvo vo Veľkej Frankovej sa uznieslo na vydaní tohto VZN na svojom zasadnutí dňa 15.03.2018 uznesením č. ............ a toto VZN nadobúda účinnosť dňom 01.01.2018.

Pavol Soľava

starosta obce